Diari Oficial de la Generalitat Valenciana


Sumari del DOGV 183, del 02-08-1984 (1984/803249)

DECRET 83/1984, de 30 de juliol, del Consell de la Generalitat Valenciana, pel qual es regula la composició i les funcions de la Comissió d'Artesania de la Generalitat Valenciana.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/07/30/83/dof/vci/html**

### Dades del document

Número de DOGV
:   183

Data del DOGV
:   02-08-1984

Secció del DOGV
:   DISPOSICIONS GENERALS

Número del document
:   1984/803249


Data del document
:   30-07-1984

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 83/1984, de 30 de juliol, del Consell de la Generalitat Valenciana, pel qual es regula la composició i les funcions de la Comissió d'Artesania de la Generalitat Valenciana.  
La Llei de la Generalitat Valenciana 1/1984, de 18 d'abril, d'Ordenació de l'Artesania, determina el marc normatiu pel qual ha de regir-se aquest sector, atenent a les característiques específiques que aquest presenta a la Comunitat Valenciana.   
Segons que preveu la Llei esmentada, i amb els tràmits previs i estudis escaients, se sotmet a l'aprovació del Consell de la Generalitat Valenciana la composició i les funcions de la Comissió d'Artesania, segons que estableix la Disposició Final Primera de la Llei esmentada.   
En atenció d'aquests motius, a proposta de la Conselleria d?Indústria, Comerç i Turisme, i amb la deliberació prèvia del Consell de la Generalitat Valenciana, en sessió celebrada el dia 30 de juliol de 1984,   
DECRETE:   
Article 1.r  
Es crea , adscrita a la Conselleria d?Indústria, Comerç i Turisme, la Comissió d'Artesania de la Generalitat Valenciana.   
Article 2.n  
1. La Comissió d'Artesania de la Generalitat Valenciana estarà integrada pels membres següents:   
1.-President: El Director General d'Indústria i Energía.   
2.-Vice-president: El Director General de Comerç i Consum, qui substituirà el president en cas d'absència o vacant.   
3.-Vocal:   
-El Secretari General de la Conselleria d?Indústria, Comerç i Turisme.   
-El Director General de Turisme.   
-Un representant de la Conselleria d'Economia i Hisenda.   
-Un representant de la Conselleria d'Agricultura, Pesca i Alimentació.   
-Un representant de la Conselleria de Cultura, Educació i Ciència.   
-Un representant de la Conselleria de Sanitat, Seguretat Social i Treball.   
-Tres representants, un per província, del Consell de Cambres Oficials de Comerç, Indústria i Navegació de la Comunitat Valenciana.   
-Fins un màxim de 6 representants qualificats del sector artesà nomenats pel President de la Comissió sempre que no hi haja organitzacions representatives del sector artesà a nivell de la Comunitat Valenciana. En aquest cas, el nomenament dels representants serà a proposta de l'organització esmentada.   
4.-Farà de Secretari de la Comissió el titular de l?òrgan competent en Artesania, de la Direcció General d?Indústria i Energia de la Conselleria d?Indústria, Comerç i Turisme.   
2. A afectes consultius, podran ser convocats a les sessions de la Comissió persones de reconeguda solvència científica o professional, o que hagen prestat rellevants serveis a l'artesania a la Comunitat Valenciana, així com els presidents o membres dels corresponents Grups de Treball.   
Article 3.r  
Seran funcions de la Comissió, a més a més de les atribuïdes per la Llei 1/1984, de 18 d'abril, les següents:   
1. Informar sobre els projectes de disposicions generals en matèria d'artesania.   
2. Informar sobre els projectes i plans d'ordenació d'un determinat sector de l'activitat artesana.   
3. Informar sobre programes de formació de personal en el sector de l'artesania.   
4. Emetre els informes que se'ls sol·licite sobre aquelles qüestions relacionades amb l'àmbit de la seua activitat.   
5. Elevar informes sobre els problemes més íntimament relacionats amb l'activitat artesana.   
6. Elevar les propostes que considere convenients per a foment i desenvolupament de l'artesania.   
7. En general, totes aquelles que li siguen atribuïdes legalment.   
Article 4.t  
La Comissió podrà crear Grups de Treball, als quals correspondrà l'exercici de les funcions i el desenvolupament dels objectius que, en el moment de la creació, i posteriorment si s'escau, se li encomanen per la Comissió o pel President d'aquesta.   
El President de la Comissió nomenarà els presidents i membres dels Grups de Treball, així com els Assessors Tècnics que, per integrar-los, estime convenient. Com a membres dels Grups de Treball podrà incloure's representants qualificats del sector artesà de la Comunitat Valenciana.   
Les propostes elaborades pels Grups de Treball seran elevades a la Comissió a través del President d'aquests.   
Article 5.é  
Com a suport administratiu i tècnic de la Comissió funcionarà l?òrgan competent en Artesania de la Direcció General d?Indústria i Energia de la Conselleria d?Indústria, Comerç i Turisme.   
Article 6.é  
La convocatòria, el règim de constitució, l'adopció d'acords i, en general, el funcionament de la Comissió d'Artesania, s'adequarà al règim establert per la Llei de Procediment Administratiu per als òrgans col·legiats.   
DISPOSICIONS FINALS  
Primera  
El Conseller d'Indústria, Comerç i Turisme queda facultat per dictar totes les disposicions necessàries per al desenvolupament i l'aplicació d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, a 30 de juliol de 1984.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI